Simen Wangberg

Simen Søraunet Wangberg (født 6. mai 1991 i Trondheim) er en norsk fotballspiller som spiller for Stabæk Fotball.

Wangberg har tidligere spilt for  og bydelsklubben Nidelv IL i Trondheim. Wangberg har også en rekke kamper for aldersbestemte landslag.

Rosenborg 
Simen Wangberg kom til  som juniorspiller før 2008-sesongen fra bydelsklubben  i Trondheim. Han fikk sin offisielle debut for Rosenborg i 1. runde-kampen i cupen mot Gjøvik den 10. mai 2009, sammen med Markus Henriksen og Pål André Helland.

Wangberg ble flyttet opp i RBKs A-stall sommeren 2009 og signerte en kontrakt med varighet ut 2011-sesongen. Debuten for RBK i Tippeligaen kom høsten 2009, da han erstattet Marek Sapara i bortekampen mot Stabæk rett før slutt. Wangberg fikk nok et kort innhopp i bortekampen mot Molde, før han fikk starte sin første kamp i Tippeligaen da Rosenborg spilte 0-0 borte mot Viking. Wangberg fikk dermed tre seriekamper i sin debutsesong i Tippeligaen, noe som holdt til at han ble seriemester med RBK for første gang i 2009-sesongen.

I oktober 2009 var også Wangberg med på å vinne NM G19 Telenor Cup med Rosenborgs juniorlag som slo Stabæk 3-1 i finalen som ble spilt i Telenor Arena i Bærum.

2010-sesongen 
I Tippeligaen 2010 spilte Wangberg tre kamper fra start for RBK, noe som igjen holdt til at Wangberg ble seriemester med Rosenborg for andre år på rad. I august 2010 debuterte Wangberg i en europacup-kamp for RBK, da han startet den siste og avgjørende playoff-kampen om en plass i Mesterligaen mot FC København i Parken, en kamp som RBK tapte 1-0.

I oktober 2010 forlenget Wangberg kontrakten sin med RBK til å gjelde ut 2013-sesongen.

2011-sesongen 
I april 2011 ble Wangberg lånt ut til Adeccoliga-klubben  for å få spilletid. Wangberg spilte seks kamper i Adeccoligaen før han returnerte til RBK i mai 2011. I Tippeligaen 2011 spilte Wangberg åtte kamper for Rosenborg, som til slutt endte på en 3.-plass i serien. Wangberg var også på banen i fem europacup-kamper for RBK.

I august 2011 ble det oppstyr da Wangberg scoret et mål med hånden i hjemmekampen mot  i Tippeligaen. Wangberg utlignet til 1-1 med sin handsscoring, og Rosenborg vant til slutt kampen 3-1 etter to scoringer av Rade Prica.

2012-sesongen 
Wangberg spilte 10 kamper i Tippeligaen for Rosenborg i 2012-sesongen, men i sin fjerde sesong i A-stallen var han ennå ikke et førstevalg på én av to stopperplasser i RBK. Da Tore Reginiussen ble hentet til Rosenborg sommeren 2012 ga Wangberg beskjed til RBK-ledelsen om at han ønsket å finne seg en ny klubb.

13. august 2012 ble det presentert at Simen Wangberg ble kjøpt av , og at trønderen signerte en kontrakt med varighet ut 2014-sesongen. Wangberg endte dermed på 42 offisielle kamper og to scoringer for Rosenborg i løpet av sin tid i klubben.

Brann 
Simen Wangberg debuterte for Sportsklubben Brann i cupkampen mot Strømsgodset på Brann Stadion den 19. august 2012.

I løpet av høsten 2012 spilte Wangberg 11 obligatoriske kamper for Brann, og han scoret også sitt første mål for klubben i 4-1-seieren over Molde på Brann Stadion.

2013-sesongen 
Wangberg fikk en vanskelig start på 2013-sesongen da han skadet seg i en treningskamp under Branns treningsleir på Gran Canaria i februar. Han var tilbake på banen og spilte hele kampen da Brann tapte 4-0 borte mot RBK i 2. serierunde, men han fikk et tilbakeslag på trening i uken som fulgte og var ute av spill helt frem til august 2013.

Per oktober 2013 hadde Wangberg spilt seks seriekamper for Brann i 2013-sesongen.

Aldersbestemte landslag 
Wangberg debuterte som norsk landslagsspiller for Norges G17-landslag den 17. juli 2008, i en kamp der Norge tapte 2-1 for Wales.

Wangberg har siden debuten i 2008 spilt kamper for G17-, G18-, G19-, U21-, og U23-landslagene til Norge. Totalt har han spilt 24 kamper og scoret 4 mål for aldersbestemte landslag.

Referanser

Eksterne lenker 
 
 

Norske fotballspillere
Fotballspillere for Rosenborg BK
Fotballspillere for Ranheim Fotball
Fotballspillere for SK Brann
Fotballspillere for Tromsø IL
Fotballspillere for Stabæk Fotball
Personer fra Trondheim kommune
Fødsler i 1991